laion/Wikipedia-Exotic huggingface dataset:
Nacho (jalgpallur)

José Ignacio Fernández Iglesias (tuntud hüüdnime Nacho järgi; sündinud 18. jaanuaril 1990 Madridis) on Hispaania jalgpallur, kes mängib kaitsjana Saudi Araabia kõrgliiga klubis Al Qadsiah ja Hispaania jalgpallikoondises. Ta liitus Madridi Reali noorteakadeemiaga 2001. aastal. Aastatel 2009–2013 mängis ta põhiliselt Madridi Reali reservmeeskonnas Hispaania tugevuselt kolmandas liigas ja esiliigas. Hispaania kõrgliigas tegi ta debüüdi 23. aprillil 2011 mängus Valencia vastu. Hispaania kõrgliigas lõi ta esimese värava 10. jaanuaril 2015 mängus RCD Espanyoli vastu. Madridi Realiga tuli ta neli korda Hispaania meistriks, võitis kaks korda Hispaania karika, viis korda Hispaania superkarika, kuus korda UEFA Meistrite Liiga, kolm korda UEFA Superkarika ja viis korda klubide maailmameistrivõistlused. Suvel 2024 siirdus ta Al Qadsiahi. 2007. aastal võitis Nacho Hispaania kuni 17-aastaste koondisega noorte maailmameistrivõistlustel hõbemedali. 2013. aastal tuli ta Hispaania kuni 21-aastaste koondisega omavanuste Euroopa meistriks. Hispaania jalgpallikoondises tegi ta debüüdi 10. septembril 2013 sõprusmängus Tšiili vastu. Ta kuulus Hispaania koondisse 2018. aasta maailmameistrivõistlustel, lüües esimeses alagrupimängus 15. juunil Portugali vastu oma esimese koondisevärava. Tal on alates 12-eluaastast olnud I tüüpi diabeet. Tema noorem vend Álex Fernández on samuti jalgpallur ja alustas samuti jalgpallurikarjääri Madridi Realis. Madridi Real La Liga: 2016–17, 2019–20 Copa del Rey: 2013–14 Supercopa de España: 2012, 2017 UEFA Meistrite Liiga: 2013–14, 2015–16, 2016–17, 2017–18 UEFA Superkarikas: 2016, 2017 Klubide maailmameistrivõistlused: 2014, 2016, 2017, 2018 "Nacho opens up on struggles with diabetes". marca.com. 10.11.2016. Vaadatud 14.4.2021  Nacho (jalgpallur) – pildid, videod ja helifailid Wikimedia Commonsis Profiil Madridi Reali kodulehel
Kabina

Kabina on küla Tartu maakonnas Luunja vallas. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator
Kääbusvaal

Kääbusvaal (Balaenoptera acutorostrata) on vaguvaallaste sugukonda kuuluv vaalaline. Kääbusvaal on laialt levinud ja enda sugukonna väikseim esindaja (kuni 10 meetrit). Kääbusvaala skelett on Tartu Ülikooli Loodusmuuseumi suurim eksponaat. Selle kinkis muuseumile 1933. aastal ühe Eesti kalalaeva meeskond, kelle võrku kääbusvaal sattus. Kääbusvaal on üks enim püütud vaalaliik. Sandra Saar: "Loodusmuuseum jutustab oma aastapäeval lugusid" Universitas Tartuensis, aprill 2017 "Jaapan alustas taas vaalade kommertspüüki Postimees, 01.07.2019
Jude Bellingham

Jude Victor William Bellingham (sündinud 29. juunil 2003 Stourbridge'is) on Inglismaa jalgpallur, kes mängib poolkaitsjana Hispaania klubis Madridi Real ja Inglismaa jalgpallikoondises. Ta alustas klubikarjääri Birmingham Citys, mille noorteakadeemiaga liitus ta 2010. aastal. 2019. aasta augustis sai Bellingham 16 aasta ja 38 päeva vanuselt klubi põhimeeskonna ajaloo noorimaks mängijaks. Esimese värava klubi meeskonnas lõi ta Inglismaa esiliigas 31. augustil 2019 mängus Stoke City vastu. Hooajal 2019–20 pääses Bellingham Inglismaa esiliigas väljakule 41 mängus ja lõi neli väravat. Hooaja lõpus valiti ta English Football League'i hooaja parimaks noormängijaks. Lisaks otsustas Birmingham City hooaja lõpus igavikustada Bellinghami särginumbri 22. 2020. aasta juulis liitus ta Dortmundi Borussiaga. Üleminekusumma oli 25 miljonit naelsterlingit, millega sai Bellingham läbi aegade kallimaks 17-aastaseks jalgpalluriks. Klubi põhimeeskonnas debüteeris ta 14. septembril 2020 Saksamaa karikamängus MSV Duisburgi vastu. Bellingham lõi selles mängus värava, saades Dortmundi Borussia läbi aegade noorimaks väravalööjaks. Saksamaa kõrgliigas lõi ta esimese värava 10. aprillil 2021 mängus VfB Stuttgarti vastu. Neli päeva hiljem lõi ta UEFA Meistrite Liiga veerandfinaali korduskohtumises värava Manchester City vastu. Alates 2016. aastast mängis Bellingham Inglismaa noortekoondistes. Inglismaa jalgpallikoondises debüteeris ta 12. novembril 2020 sõprusmängus Iirimaa vastu. 17 aasta 136 päeva vanuselt sai ta Theo Walcotti ja Wayne Rooney järel Inglismaa kolmandaks noorimaks debütandiks. "Jude Bellingham signs for Borussia Dortmund from Birmingham". Sky Sports. 20.7.2020. Vaadatud 15.4.2021  Jude Bellingham – pildid, videod ja helifailid Wikimedia Commonsis Profiil Dortmundi Borussia kodulehel
Slavičín

Slavičín (saksa keeles Slawitschin) on linn Tšehhis Zlíni maakonnas Zlíni ringkonnas. Slavičín asub Slovakkia piirist 8 km kaugusel, Zlínist umbes 22 km kagus. Slavičínit on esmamainitud 1141. aastal, linnaõigused sai 1964. aastal. Slavičínis on sündinud Tšehhi poliitik Zdeněk Hřib, kes oli aastatel 2018–2023 Praha linnapea. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Slavičín Místopisný průvodce Zdeněk Hřib's vision for a better Prague Mayors of Europe, 22. märtsil 2022. Vaadatud 25. juunil 2023
Kakumetsa

Kakumetsa on küla Tartu maakonnas Luunja vallas. Maa-amet, vaadatud 21.11.2020. Statistikaamet, vaadatud 10.11.2020. Eesti haldus- ja asustusjaotuse klassifikaator, vaadatud 9.06.2014.
Tu Youyou

Tu Youyou (sündinud 30. detsembril 1930 Hiinas Zhejiangi provintsis Ningbo linnas) on Hiina arstiteadlane, biokeemik ja farmakoloog, kes töötas välja 1970. aastatel Hiina rahvameditsiinile tuginedes malaariaravimi artemisiniini. 2015. aastal sai ta selle eest Nobeli füsioloogia- või meditsiiniauhinna. Tu Youyou on esimene hiinlane, kes on pälvinud Nobeli auhinna. Tu Youyou on õppinud Pekingi ülikoolis. 1965. aastast on ta töötanud Hiina Traditsioonilise Hiina Meditsiini Akadeemias, kus ta on nüüd juhtivteadur. Ta on abielus ja tal on kaks tütart. "Tu Youyou Facts". Nobel Media AB 2021. 13.04.2021. Vaadatud 14.04.2021.
Anna Kaneelina

Anna Pärnoja (esinejanimega Anna Kaneelina; sündinud 1. oktoobril 1984) on eesti laulja ja laulukirjutaja. 2019. aastal ilmunud debüütalbum "Anna Kaneelina" tõi Pärnojale Eesti Muusikaauhindadel 4 auhinda, sealhulgas võidu aasta albumi kategoorias. 2021. aastal astus Anna Kaneelina üles rahvusvahelisel festivalil Eurosonic Noorderslag. Pärnoja debüütalbum "Anna Kaneelina" ilmus 2019. aasta veebruaris. Muusikutena löövad plaadil kaasa Erki Pärnoja, Joel-Rasmus Remmel, Peedu Kass ja Filip Leyman. Raadio 2 nimetas "Anna Kaneelina" nädala plaadiks ning 2020. aasta Eesti muusikaauhindade jagamisel pälvis Pärnoja albumi eest neli auhinda: aasta naisartist, aasta album, aasta alternatiiv-/indie-album, aasta debüütalbum. 2021. aastal esines Anna Kaneelina koos ansambliga rahvusvahelisel festivalil Eurosonic Noorderslag. 2020 Eesti Muusikaauhinnad – aasta naisartist 2020 Eesti Muusikaauhinnad – aasta album 2020 Eesti Muusikaauhinnad – aasta alternatiiv-/indie-album 2020 Eesti Muusikaauhinnad – aasta debüütalbum Anna Pärnoja on abielus muusik Erki Pärnojaga, paaril on kaks last. Anna Pärnoja on ajaloolase Aivar Põldvee tütar. "Kes on Anna Kaneelina ja miks ta nii palju auhindu saab?". Postimees. 27. jaanuar 2020. "Puuluup ja Anna Kaneelina esinevad sel nädalal suurel rahvusvahelisel esitlusfestivalil". ERR. 11. jaanuar 2021. "Kuula: Anna Kaneelina avaldas omanimelise debüütalbumi". ERR. 19. veebruar 2019. "Arvustus: Anna Kaneelina võrratu kummituslikkus". ERR. 6. märts 2019. "Selgusid Eesti Muusikaauhinnad 2020 võitjad". Eesti Muusikaauhinnad. 25. jaanuar 2020. Originaali arhiivikoopia seisuga 31. detsember 2020. Vaadatud 14. aprillil 2021. Erki Pärnoja ja Anna Kaneelina: meist ühe tellides saate niikuinii kaks ERR Menu, 08.11.2023.
Aisha Tyler

Aisha Nilaja Tyler (sündinud 18. septembril 1970 San Franciscos) on Ameerika Ühendriikide näitleja, koomik, filmilavastaja ja saatejuht.
Koplimetsa (Kadrina)

Koplimetsa on ajalooline Kadrina kihelkonna küla, mis moodustati 1877. aastal ja kaotati 1977. aastal. See on 1877. aastal rajatud saunaküla. Kadrina Katariina koguduse pastor Friedrich Wilhelm Treueri memoriaali visitatsioonide tabelis on 1865–70 aastatel Koplimetsas (Koblimetsa) Jaani hajatalu kohta märge. Aastal 1804 selle kohta andmeid ei ole, mistõttu pidi see talu kui üks esimesi Koplimetsa talusid end 19. sajandi esimesel poolel sisse seadma. Tegu on arvatavasti Jaan Kotka taluga. Imastu mõisa valdustes algas talude kruntiajamine aastal 1861. Kruntide väljamõõtmisega tekkis Imastu mõisa alla kaks uut küla, milleks oli Koplimetsa ja Pankase. Koplimetsa (saksa keeles (Dorf Koplimetsa; vene keeles Дер. Коплимеца; (д.) Коплиметса) oli saunaküla ja kui sealsed maad 1877. aastal välja mõõdeti, oli seal juba 38 perekonda. Kruntide väljamõõtmine põhjustas 1877. aastal Imastu mõisa ning Koplimetsa elanike vahel konflikti, mida tunti Imastu sõja nime all. Aastal 1977. aastal liideti küla Ridakülaga ühes Tõrma, Uudeküla ja Vanamõisaga. Pärandkultuuri objektidest asub endises Koplimetsa külas maaparandusobjekti tähistav kahe meetri kõrgune kivi. Objekti seisund on kehv. Maaparandusobjekt lõpetati 1960. aastate lõpus. Seda tähistava kivi peale oli kinnitatud vaskplaat, mida täna enam ei ole. Kadrina vald Richard Tammik (2005). Kadrina kihelkond läbi aegade. Lk 79. https://eelis.ee/default.aspx?state=2;-294849174;est;eelisand;;&comp=objresult=parandobj&obj_id=-347851949 Koplimetsa külas on sajast talust jäänud alles üks, virumaateataja.postimees.ee, 4. detsember 2004
Bernard Katz

Bernard Katz (26. märts 1911 – 20. aprill 2003) oli Saksa päritolu Inglise arst ja biofüüsik, kelle põhierialaks oli närvide füsioloogia uurimine. 1970. aastal sai ta Nobeli füsioloogia- või meditsiiniauhinna. Katz sai Nobeli auhinna koos Paul Fattiga tehtud avastuse eest, mille kohaselt neurotransmitteri vabanemine sünapsides toimub alati kindlas koguses või selle koguse korrutises . Bernard Katz löödi 1969. aastal rüütliks. Katz sündis Saksamaal Leipzigis vene-juudi perekonnas. Ta sai hariduse Leipzigi Alberti gümnaasiumis aastatel 1921–1929 ja läks õppima Leipzigi ülikooli arstiteadust. Ta lõpetas 1934. aastal ja põgenes 1935. aasta veebruaris Suurbritanniasse. Katz läks tööle Londoni Ülikooli kolledžisse. Ta sai doktorikraadi 1938. aastal ja siirdus õppima Sydney meditsiinikooli Kanematsu instituudis. Ta sai Suurbritannia kodakondsuse 1941. aastal. Alates 1952. aastast oli ta biofüüsika professor University College Londonis. Katz abiellus 1945. aastal Marguerite Penlyga. Ta suri Londonis 20. aprillil 2003 92-aastaselt. Tal on kaks poega, David ja Jonathan Katz. Sir Bernard Katz Biographical nobelprize.org, 14.04.2021 (vaadatud 15.04.2021) The Release of Neural Transmitter Substances (The Sherrington Lectures X), Charles C Thomas Publisher, Springfield (Illinois) 1969, lk. 60
Kavastu (Luunja)

Kavastu on küla Tartu maakonnas Luunja vallas. Kavastul Emajõe alamjooksul asub nüüdisajal Eesti ainus praamiga (Kavastu praam) jõeületuskoht. Praamil on enam kui sajandivanune käsitsi ringiaetav mehhanism. Praamiületuskoha läheduses jõe põhjakaldal asub kunagine mõisakeskus (Kavastu mõis). 19. sajandi lõpul püstitatud kahekorruseline uusbarokne luksuslik häärber hävis 1944. aasta lahingutes. Säilinud on suur park ja alleed. Kavastu idaosas asub Emajõe-Suursoo looduskeskus, mis on rajatud Uue-Kastre piiskopilinnuse varemetele. Kavastu mõisa tall Kavastu allee Kavastu Kohtukivi Kavastu praam Emajõe kolhoos Haldus- ja asustusjaotus, vaadatud 1.03.2023. Statistikaamet, vaadatud 10.11.2020. Eesti haldus- ja asustusjaotuse klassifikaator, vaadatud 9.06.2014.  Kavastu (Luunja) – pildid, videod ja helifailid Wikimedia Commonsis
Pardon my French

"Pardon my French" või "Excuse my French" (eesti keeles 'vabandage minu prantsuse keelt') on levinud ingliskeelne fraas, mis väidetavalt vabandab roppusi. Seda väljendit öeldakse selleks, et lennult vabandada solvatute juuresolekul kommenteerijat, solvajat, sõimajat või vandujat, teeseldes, et sõnad kuuluvad võõrkeelde. Kuigi seda fraasi kasutatakse sageli ilma otsese või kaudse kavatsuseta prantslasi või nende keelt solvata, võib frankofoonne kõneleja seda siiski pidada solvavaks ja halvustavaks.
Madis Vasser

Madis Vasser (sündinud 18. juulil 1988) on eesti psühholoog, informaatik ja keskkonnakaitsja. Ta kaitses doktoritöö teemal "Arvutusliku ajuteooria testimine virtuaalreaalsuse abil" Tartu Ülikoolis 2020. aastal. 2020 Tartu Ülikooli aumärk "Tartu Ülikooli aumärgi kavalerid". Tartu Ülikool. Vaadatud 9.12.2022. CV ETISes
Hulín

Hulín (saksa keeles Hullein) on linn Tšehhis Zlíni maakonnas Kroměříži ringkonnas. Hulín asub Kroměřížist umbes 5,5 km idakirdes ja Zlínist ligikaudu 18 km loodes. Hulínit on esmamainitud 1224. aastal. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Historie Oficiální stránky města Hulín
Richard Simcott

Richard William Simcott (sündinud 27. jaanuaril 1977 Chesteris Inglismaal) on briti päritolu hüperpolüglott, kes elab Põhja-Makedoonia pealinnas Skopjes. Ta valdab vabalt 16 keelt. Teda on nimetatud "üheks kõige mitmekeelsemaks inimeseks Ühendkuningriigis". Lisaks keeltele, mida ta räägib, on ta õppinud veel rohkem kui 50 keelt. inglise keel prantsuse keel hispaania keel kõmri keel saksa keel makedoonia keel rootsi keel itaalia keel serbia keel/ bosnia keel/ horvaadi keel portugali keel tšehhi keel katalaani keel vene keel hollandi keel rumeenia keel albaania keel eesti keel (enda hinnangul pärast kuuajalist õpet A2 tasemel) "Polyglot to take on Estonian language in 30-day challenge", ERR News, 07.07.2021 (vaadatud 02.08.2021) "Ringvaade", ETV, 02.08.2021 Koduleht
Vodňany

Vodňany (saksa keeles Wodnian) on linn Tšehhis Lõuna-Tšehhi maakonnas Strakonice ringkonnas. Vodňany asub Strakonicest ligi 24 km kagus ja České Budějovicest umbes 29 km loodes. Vodňanyt on esmamainitud 1336. aastal. Juba 1400. aasta loeti Vodňany kuuluvaks kuningalinnade hulka. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Historie Město Vodňany
Kikaste

Kikaste on küla Tartu maakonnas Luunja vallas. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Ulf von Euler

Ulf Svante von Euler (7. veebruar 1905 – 9. märts 1983) oli Rootsi füsioloog ja farmakoloog. Teda auhinnati tema töö eest neurotransmitterite uurimisel 1970. aastal Nobeli füsioloogia- või meditsiiniauhinnaga. 1931. aastal ta koos J. H. Gaddumiga sooleekstraktides aktiivset bioloogilise toimeaine ("P-aine"). Edasi avastas Ulf von Euler neli olulist endogeenset toimeainet – prostaglandiini ja vesiglandiini (1935), piperidiini (1942) ja noradrenaliini (1946). Tema edasised uuringud puudutasid põhiliselt noradrenaliini ja selle rolli neurotransmitterina. Ulf von Euler sündis Stockholmis 7. veebruaril 1905. aastal Hans von Euler-Chelpini ja Astrid Cleve teise pojana. Hans von Euler-Chelpin sai 1929. aastal Nobeli keemiaauhinna. Ulfi ema oli Per Teodor Cleve'i tütar, kes oli Uppsalas keemiaprofessor, ning tuuliumi ja holmiumi elementide avastaja. Astrid Cleve sai doktorikraadi botaanikas ning omandas 1955. aastal professori tiitli. Pärast kooliaastaid Stockholmis ja Karlstadis astus Ulf von Euler 1922. aastal meditsiinitudengina Karolinska Instituuti. 1939.–1971. aastani töötas Ulf von Euler Karolinska instituudis füsioloogia professorina. Aastatel 1930–1957 oli Ulf von Euler abielus Jane Sodenstiernaga, neil oli neli last: Hans Leo, Johan Christopher, Ursula Katarina ja Marie Jane. 1958. aastal abiellus Ulf von Euler krahvinna Dagmar Cronstedtiga. "Ulf von Euler Biographical". Nobel Media AB 2021. 15.04.2021. Vaadatud 15.04.2021.
Kõivu

Kõivu on küla Tartu maakonnas Luunja vallas. Kõivu külas on sündinud viiuldaja Julius Eduard Sõrmus. Maa-amet, vaadatud 21.11.2020. Statistikaamet, vaadatud 10.11.2020. Eesti haldus- ja asustusjaotuse klassifikaator, vaadatud 9.06.2014.
Viktor Tihhonov (sündinud 1988)

Viktor Vassilijevitš Tihhonov (vene keeles Виктор Васильевич Тихонов; sündinud 12. mail 1988 Riias) on Lätis sündinud Venemaa jäähokimängija, kes mängib keskründajana KHL-i klubis Ufa Salavat Julajev. Hooajal 2006–07 debüteeris ta Venemaa kõrgliigas Tšerepovetsi Severstali ridades. Klubi põhikoosseisus kindlus ta koha järgmisel hooajal. 2008. aastal valis Phoenix Coyotes ta NHL-i draft '​is 28. valikuna. 2008. aasta juunis sõlmis ta Coyotesiga kolmeaastase lepingu. Hooajal 2008–09 sai ta NHL-is kirja kaheksa väravat ja kaheksa väravasöötu. Hooaja 2009–10 alguses asus ta mängima American Hockey League'is Coyotesi noorteklubis San Antonio Rampage. 2009. aasta novembris naasis ta Tšerepovetsi Severstali. Kogu hooaja 2010–11 mängis ta vaid Rampage'is. Aastatel 2011–2015 mängis Tihhonov neli hooaega KHL-is Peterburi SKA ridades. Hooajal 2012–13 oli ta Petri Kontiola kõrval kümne väravaga Gagarini karika väljalangemismängude suurim väravakütt ning valiti liiga hooaja sümboolsesse koosseisu. 2014. aastal valiti Tihhonov KHL-i tähtede mängule. 2015. aasta juulis sõlmis ta üheaastase lepingu NHL-i klubiga Chicago Blackhawks. Sama aasta detsembris liitus ta taas Coyotesiga. Aastatel 2016–2020 mängis Tihhonov jällegi Peterburi SKA-s. Aastatel 2015 ja 2017 võitis ta SKA-ga Gagarini karika. 2019. aasta novembris siirdus ta Kaasani Ak Barsi. 2021. aasta mais sõlmis ta kaheaastase lepingu Ufaga. 2008. aasta juunioride maailmameistrivõistlustel võitis Tihhonov Venemaa kuni 20-aastaste koondisega pronksmedali. Tihhonov valiti turniiri parimaks ründajaks ja turniiri sümboolsesse koosseisu. 2014. aastal tuli Tihhonov Venemaa jäähokikoondise koosseisus maailmameistriks. 2014. aasta maailmameistrivõistlustel oli ta resultatiivseim mängija (8+8) ja suurim väravakütt. Ta valiti turniiri parimaks ründajaks ja turniiri sümboolsesse koosseisu. 2015. aasta maailmameistrivõistlustel võitis ta hõbemedali ning kuulus Venemaa koondisse ka 2014. aasta taliolümpiamängudel. Tema vanaisa Viktor Tihhonov oli Nõukogude Liidu jäähokimängija ja -treener. https://en.khl.ru/news/2021/05/02/484790.html (vaadatud 2.5.2021)  Viktor Tihhonov (sündinud 1988) – pildid, videod ja helifailid Wikimedia Commonsis Viktor Tihhonov KHL.ru lehel Viktor Tihhonov NHL.com lehel Viktor Tihhonov hockeydb.com lehel
Rahvamaja tänav

Rahvamaja tänav on tänav Kunda linna keskosas. Tänava pikkus on 454 meetrit, tänava-ala laius on alguses 22 meetrit ning lõpus 6 meetrit. Rahvamaja tänav algab Posti ja Kalevi tänava ning Rakvere maantee ristmiku juurest. Tänav suundub algul loode suunas, ristub Lembitu tänavaga, kulgeb siis põhja suunas ja lõpeb Lageda tee juures, mis on ehitatud kergliiklusteeks. Tänava alguses asuvad korterelamud, lõpuosas ühepereelamud. Rahvamaja tn 2 kinnistul märgistab infotahvel endiste Kunda 2. keskkooli ja Kunda linna algkooli asukohta. Tänaval jalgteed ja tänavavalgustus puuduvad ning selle põhiosas paiknevad kahel pool tänavat rohealad. Kunda linna kaart Teeregister(Vaadatud 28.03.2021) Geoportaal (vaadatud 15.04.2021) Vaade tänava algusest loode suunas
Matt Dumba

Mathew Dumba (sündinud 25. juulil 1994 Reginas) on Kanada jäähokimängija, kes mängib kaitsjana NHL-i klubis Minnesota Wild. Ta on ema poolt filipiini ning isa poolt Rumeenia päritolu. Aastatel 2009–2013 mängis ta Western Hockey League'i (WHL) klubis Red Deer Rebels. Hooajal 2010–11 pälvis Dumba WHL-i hooaja parimale uustulnukale antava Jim Piggott Memorial Trophy. 2012. aastal valis Wild ta NHL-i draft '​is seitsmenda valikuna. Hooaja 2012–13 lõpus debüteeris ta American Hockey League'is Wildi noorteklubis Houston Aeros. NHL-is tegi ta debüüdi 5. oktoobril 2013 mängus Anaheim Ducksi vastu, saades esimeseks filipiini päritolu mängijaks NHL-is. Esimese värava lõi ta liigas sama aasta 12. oktoobril mängus Dallas Starsi vastu. Hooaja 2013–14 teises pooles mängis ta WHL-i klubis Portland Winterhawks. Hooaeg 2015–16 oli Dumba jaoks läbimurdehooajaks, kui ta kuulus NHL-is Wildi koosseisu kõigis põhihooaja mängudes peale ühe. 2012. aastal võitis Dumba Kanada kuni 18-aastaste koondisega omavanuste maailmameistrivõistlustel pronksmedali ning ta oli turniiril resultatiivseim mängija (5+7). 2016. aastal tuli Dumba Kanada jäähokikoondise koosseisus maailmameistriks. Dumba oli jäähokis rassismi ja sallimatuse vähendamise jaoks loodud Hockey Diversity Alliance'i üks asutajaliikmeid. Selle eest pälvis ta hooaja 2019–20 lõpus King Clancy Memorial Trophy. "Passion On Ice". NHL.com. 14.7.2012. Vaadatud 15.4.2021 "Dumba of Wild wins King Clancy Trophy". nhl.com. 7.9.2020. Vaadatud 15.4.2021 Matt Dumba NHL.com lehel Matt Dumba hockeydb.com lehel
Muri (Luunja)

Muri on küla Tartu maakonnas Luunja vallas. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014. Muri külaseltsi koduleht
Earl Wilbur Sutherland

Earl Wilbur Sutherland (19. november 1915 – 9. märts 1974) oli Ameerika Ühendriikide farmakoloog ja biokeemik, kes sai 1971. aastal Nobeli füsioloogia- või meditsiiniauhinna hormoonide toimemehhanisme käsitlevate avastuste eest. Earl Wilbur Sutherland sündis 19. novembril 1915. aastal Kansase osariigis Burlingame'i linnas. Ta õppis Washburni põhikoolis ja Washingtoni Ülikoolis meditsiini. Aastatel 1940–1953 töötas ta Washingtoni Ülikoolis, 1953–1963 Western Reserve'i Ülikoolis ja 1963–1973 Vanderbilti Ülikoolis. Sutherland suri 9. märtsil 1974. Tal oli kahest abielust kokku kaks tütart ja kaks poega. "Earl W. Sutherland, Jr. Facts". Nobel Media AB 2021. 15.04.2021. Vaadatud 15.04.2021. "Earl W. Sutherland, Jr. Biographical". Nobel Media AB 2021. 15.04.2021. Vaadatud 15.04.2021.
Žydrūnas Ilgauskas

Žydrūnas Ilgauskas (sündinud 5. juunil 1975 Kaunases) on Leedu elukutseline korvpallur, kes mängis korvpalliliigas NBA kokku 13 hooaega, neist enamiku Cleveland Cavaliersis. Enne NBA-sse siirdumist mängis Ilgauskas aastatel 1993–1996 kodulinnaklubis Kaunase Atletases. Cleveland Cavaliers valis Ilgauskase 1996. aasta NBA draft'i 20. valikuga, kuid ta pidi 1996/97. hooaja vigastuste tõttu vahele jätma. Järgmisel, 1997/98. hooajal kogus ta mängus keskmiselt 13,9 punkti ja 8,8 lauapalli ning valiti NBA uustulnukate esimesse sümboolsesse viisikusse. 2007. aastal jõudis LeBron Jamesi juhitud Cavaliers NBA finaali, kus kaotati 0 : 4 San Antonio Spursile. Ilgauskase arvele jäi finaalseerias keskmiselt 7,8 punkti ja 10,3 lauapalli mängus. Ilgauskas mängis Cavaliersi koosseisus 12 hooajaga kokku 771 põhihooaja kohtumist ning tõi neis mängus keskmiselt 13,8 punkti ja 7,7 lauapalli. 2010. aasta juulis liitus ta üheks hooajaks Miami Heatiga, misjärel lõpetas 2011. aasta septembris profisportlase karjääri. Ilgauskas tegi debüüdi Leedu koondises 1994. aastal, kuid mängis koondises kokkuvõttes ainult kolm ametlikku kohtumist. Kaks korda valitud NBA tähtede mängule (2003, 2005) NBA uustulnukate sümboolne esiviisik (1998) Žydrūnas Ilgauskas – NBA.com Žydrūnas Ilgauskas – Basketball-Reference.com
Muri

Muri on mitme Eesti küla nimi: Muri, küla Viljandi maakonnas Mulgi vallas Muri, küla Tartu maakonnas Luunja vallas Muri on asula Šveitsis Aargau kantonis Muri vallas. Muri on asula Šveitsis Berni kantonis Muri vallas. Mūri, küla Lätis Rauna vallas.
Kaapo Kähkönen

Kaapo Kähkönen (sündinud 16. augustil 1996 Helsingis) on Soome jäähokimängija, kes mängib väravavahina NHL-i klubis New Jersey Devils. Soome kõrgliigas debüteeris ta hooajal 2015–16 Espoo Bluesi meeskonnas. Aastatel 2016–2018 mängis ta Soome kõrgliigas Lukko ridades. 2014. aastal valis Minnesota Wild ta NHL-i draft '​is 109. valikuna. 2018. aasta mais sõlmis ta Wildiga kaheaastase lepingu. Aastatel 2018–2020 mängis Kähkönen põhiliselt American Hockey League'is (AHL) Minnesota Wildi noorteklubis Iowa Wild. 2019. aastal valiti AHL-i tähtede mängule. Hooajal 2019–20 pälvis ta AHL-i hooaja parimale väravavahile antava Aldege "Baz" Bastien Memorial Award'i ning valiti liiga hooaja sümboolsesse koosseisu. NHL-is debüteeris ta Wildi meeskonnas 26. novembril 2019 mängus New Jersey Devilsi vastu. 2022. aasta märtsis kaubeldi ta Wildist San Jose Sharksi. 2024. aasta märtsis kaubeldi Kähkönen Sharksist New Jersey Devilsi. 2016. aasta tuli Kähkönen Soome kuni 20-aastaste koondisega juunioride maailmameistriks. "Sharks Acquire Kaapo Kahkonen from Minnesota". nhl.com. 21.3.2022. Vaadatud 8.4.2022 "Devils Acquire Kahkonen from San Jose". NHL.com. 8. märts 2024. Vaadatud 9. märtsil 2024. Kaapo Kähkönen NHL.com lehel Kaapo Kähkönen hockeydb.com lehel